Ministru kabineta rīkojuma projekta

**“Par valsts nekustamā īpašuma “Inčukalna pazemes gāzes krātuve”, Krimuldas pagastā, Krimuldas novadā, nodošanu Ekonomikas ministrijas valdījumā”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Izstrādātais Ministru kabineta rīkojuma projekts paredz uzdot SIA “Publisko aktīvu pārvaldītājs Possessor” (turpmāk – Possessor) nodot Ekonomikas ministrijas valdījumā valstij piederošo zemes nekustamo īpašumu “Inčukalna pazemes gāzes krātuve”, Krimuldas pagastā, Krimuldas novadā ar kadastra Nr. 8068 010 0090, 59,56 ha kopplatībā, kas pašlaik ir ierakstīts zemesgrāmatā uz valsts vārda Possessor personā.Rīkojuma projekts stājas spēkā tā parakstīšanas brīdī. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta sestā daļa; Ministru kabineta 2020.gada 22.septembra noteikumu Nr. 588 “Ekonomikas ministrijas nolikums” 4.1.3. un 5.9.1.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Zemesgabals “Inčukalna pazemes gāzes krātuve”, Krimuldas pagastā, Krimuldas novadā (nekustamā īpašuma kadastra Nr.8068 010 0090), 59,56 ha kopplatībā (turpmāk – Zemesgabals), 2000.gada 28.aprīlī ierakstīts Rīgas rajona tiesas Krimuldas pagasta zemesgrāmatas nodalījumā Nr.815 uz Latvijas valsts vārda Possessor personā. Zemesgabals sastāv no piecām zemes vienībām ar kadastra apzīmējumiem 8068 010 0090 (14,14 ha platībā), 8068 010 0091 (9,31 ha platībā), 8068 010 0092 (11,59 ha platībā), 8068 010 0093 (12,32 ha platībā), 8068 010 0094 (12,20 ha platībā).Uz Zemesgabala atrodas AS “Conexus Baltic Grid”, reģistrācijas Nr.40203041605 (turpmāk – Sabiedrība) piederošs nekustamais īpašums “Inčukalna pazemes gāzes krātuve” Krimuldas pagastā, Krimuldas novadā ar kadastra Nr.8068 510 0019 (turpmāk – Nekustamais īpašums), kas ierakstīts Rīgas rajona tiesas Krimuldas pagasta zemesgrāmatas nodalījumā Nr.100000440742. Nekustamais īpašums sastāv no gāzes ekspluatācijas urbumiem un gāzes savākšanas punkta, tā sākotnējā īpašniece bija AS “Latvijas Gāze”.Nekustamais īpašums iegūts īpašumā valsts akciju sabiedrības “Latvijas Gāze” privatizācijas rezultātā, pamatojoties uz Ministru kabineta 1995.gada 2.augusta rīkojumu Nr.444 “Par valsts akciju sabiedrības “Latvijas Gāze” privatizāciju”.Saskaņā ar 2000.gada 11.septembrī starp valsts akciju sabiedrību “Valsts nekustamā īpašuma aģentūra”, kas rīkojās Possessor vārdā, un AS “Latvijas Gāze” noslēgto Zemesgabala nomas līgumu (ar 2003.gada 24.jūlija, 2008.gada 8.augusta, 2008.gada 13.novembra, 2010.gada 1.aprīļa, 2014.gada 24.aprīļa un 2015.gada 12.marta grozījumiem) un 2017.gada 8.maijā starp Possessor, AS “Latvijas Gāze” un Sabiedrību noslēgto Zemesgabala nomas līguma pārjaunojuma līgumu Zemesgabals ir iznomāts Sabiedrībai.2006.gada 8.maijā Possessor tika saņemts AS “Latvijas Gāze” ierosinājums par Zemesgabala privatizāciju, kas reģistrēts Possessor privatizācijas ierosinājumu reģistrā 2006.gada 8.maijā ar Nr.2.337.Possessor valde ar 2013.gada 18.jūlija lēmumu Nr.102/632 “Par atteikumu nodot privatizācijai apbūvētu zemesgabalu “Inčukalna pazemes gāzes krātuve” Krimuldas pagastā, Krimuldas novadā (kadastra Nr.8068 010 0090) un privatizācijas ierosinājuma noraidīšanu” (turpmāk – Lēmums), pamatojoties uz Enerģētikas likuma 20.pantu un Meža likuma 44.panta ceturtās daļas 3.punkta “a” apakšpunktu, nolēma atteikt nodot Zemesgabalu privatizācijai un noraidīja AS “Latvijas Gāze” ierosinājumu par Zemesgabala privatizāciju.Enerģētikas likuma 20.pantā noteikts, ka stratēģiski svarīgi energoapgādes objekti - pazemes gāzes krātuvju pazemes daļa – ir saglabājami valsts īpašumā.Saskaņā ar Meža likuma 44.panta ceturtās daļas 3.punkta “a” apakšpunktu lauku apvidos noteiktā kārtībā var atļaut privatizēt valsts meža zemi līdz 0,5 ha, savukārt Zemesgabala sastāvā ietilpst meža zeme 17,44 ha platībā, kas bija papildu arguments atteikumam nodod Zemesgabalu privatizācijai.AS “Latvijas Gāze”, nepiekrītot Lēmumam, iesniedza Administratīvajā rajona tiesā pieteikumu par labvēlīga administratīvā akta izdošanu - pienākuma uzlikšanu Possessor nodot Zemesgabalu privatizācijai un Lēmuma atcelšanu.Administratīvā rajona tiesa un arī Administratīvā apgabaltiesa, izskatot lietu un izvērtējot Lēmumu, atzina, ka izskatāmajā lietā nepastāv priekšnoteikumi, lai izdotu pieteicējai labvēlīgu administratīvo aktu par Zemesgabala nodošanu privatizācijai, un noraidīja pieteikumu.Augstākās tiesas Administratīvo lietu departaments 2015.gada 16.jūlijā atteicās ierosināt kasācijas tiesvedību par Administratīvās apgabaltiesas 2015.gada 7.janvāra spriedumu, ar kuru tika noraidīts AS “Latvijas Gāze” pieteikums (lieta Nr.A420487913), līdz ar to minētais spriedums 2015.gada 16.jūlijā ir stājies spēkā.Atbilstoši Ministru kabineta 2019.gada 26.novembra noteikumu Nr.557 “Noteikumi par valsts īpašumu privatizāciju veicošās institūcijas pārvaldes uzdevuma deleģēšanu” 2.punktu Possessor deleģēts valsts pārvaldes uzdevums – valsts vārdā organizēt un veikt valsts īpašumu privatizāciju veicošās institūcijas pienākumus.Saskaņā ar likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta septīto daļu uz valsts vārda Ministru kabineta noteiktās valsts īpašumu privatizāciju veicošās institūcijas personā zemesgrāmatā tiek ierakstīti privatizācijai nodoti valstij piederoši un piekrītoši neapbūvēti vai apbūvēti zemes gabali.Tā kā Zemesgabala privatizācija ir izbeigta, tad ir zudis tiesiskais pamats Possessor paturēt Zemesgabalu savā valdījumā un Ministru kabinetam ir jāpieņem lēmums, kuras ministrijas valdījumā Zemesgabals ir nododams.Administratīvās rajona tiesas 2014.gada 5.augusta spriedumā lietā Nr.A420487913 konstatēts, ka dabasgāzes krātuve, kas ir pazemē, nevar būt svarīgs energoapgādes objekts, ja nav iespējams šai dabasgāzei piekļūt, tāpēc ar Inčukalna pazemes gāzes krātuvi faktiski ir saprotama lietu kopība, kas nepieciešama, lai nodrošinātu Inčukalna pazemes gāzes krātuves funkcionēšanu. Šajā lietu kopībā citstarp ietilpst zemesgabali, uz kuriem atrodas Inčukalna pazemes gāzes krātuves darbības nodrošināšanai nepieciešamās ēkas, būves un tehnoloģiskās iekārtas, tādēļ šādi zemesgabali ietilpst Enerģētikas likuma 20. panta tvērumā.Administratīvā apgabaltiesa 2015.gada 7.janvāra spriedumā lietā Nr.A420487913, pamatojoties uz Administratīvā procesa likuma 307.panta ceturto daļu ir pievienojusies pirmās instances sprieduma argumentācijai.Augstākās tiesas Administratīvo lietu departamenta 2015.gada 16.jūlija rīcības sēdes lēmumā lietā Nr.A420487913 norādīts, ka atbilstoši akcesijas principam zemes gabala īpašnieka īpašums attiecas uz visām šī zemesgabala sastāvdaļām, kas citstarp ir arī zemes dzīles un derīgie izrakteņi to dabiskajā stāvoklī, proti, kamēr sastāvdaļa nav atdalīta no galvenās lietas, tā nevar būt par patstāvīgu lietu tiesību objektu, kā arī secināts, ka ņemot vērā zemesgabala sastāvdaļu vienotību nav apšaubāms, ka ar Enerģētikas likuma 20.pantu likumdevējs ir vēlējies noteikt, ka zemesgabals, kura sastāvdaļa ir pazemes dabasgāzes krātuvju pazemes daļa (ģeoloģiskā struktūra zemes dzīlēs) nav atsavināms, arī privatizējams.Zemesgabals sastāv no zemes vienībām, uz kurām atrodas Inčukalna pazemes gāzes krātuves darbības nodrošināšanai nepieciešamās ēkas, būves un tehnoloģiskās iekārtas, kas pieder Sabiedrībai, un līdz ar to kuru sastāvdaļa ir pazemes dabasgāzes krātuvju pazemes daļa (ģeoloģiskā struktūra zemes dzīlēs). Zemesgabals ir saglabāts valsts īpašumā kā stratēģiski svarīgs energoapgādes objekts, zem kura atrodas pazemes gāzes krātuvju pazemes daļa, un Zemesgabals saskaņā ar beztermiņa nomas līgumu ir pilnībā nodots Sabiedrības pastāvīgā lietošanā. Tādējādi Zemesgabals pilnībā neatbilst nevienam no likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 8.pantā definētajiem valsts zemes veidiem. Zemesgabals ir izveidots speciāli pazemes gāzes krātuves darbības nodrošināšanai nepieciešamo ēku, būvju un tehnoloģisko iekārtu uzturēšanai, tādēļ Zemesgabala sadalīšana nav lietderīga un praktiski iespējama.Likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta sestajā daļā noteikts, ka valstij piederošā vai piekrītošā zeme, kas nav minēta šajā pantā, zemesgrāmatā ierakstāma uz valsts vārda Finanšu ministrijas vai citas ministrijas personā, ja to noteicis Ministru kabinets.Saskaņā ar Ministru kabineta 2020.gada 22.septembra noteikumu Nr. 588 “ Ekonomikas ministrijas nolikums” 4.1.3.punktu valsts enerģētikas politika ir Ekonomikas ministrijas kompetencē un 5.9.1.punktu enerģētikas politikas jomā Ekonomikas ministrija tai skaitā plāno ar enerģētikas krīzes novēršanu saistītos pasākumus un nodrošina to vadību. Savukārt Inčukalna pazemes gāzes krātuves darbība ir kritiski svarīga varbūtējo enerģētiskas krīžu novēršanai un/vai pārvarēšanai.Ņemot vērā visu iepriekš minēto, it īpaši to, ka ar Lēmumu atteikts nodot privatizācijai apbūvēto Zemesgabalu un Zemesgabala privatizācija ir izbeigta; Zemesgabala turpmāka pārvaldīšana nav saistīta ar Possessor deleģēto valsts pārvaldes uzdevumu un tas nav atsavināms, Zemesgabals ir saglabāts valsts īpašumā kā stratēģiski svarīgs energoapgādes objekts, zem kura atrodas pazemes gāzes krātuves pazemes daļa un uz kura atrodas pazemes gāzes krātuves ekspluatācijai nepieciešamā infrastruktūra, Zemesgabals ir nododams Ekonomikas ministrijas valdījumā. |
| 3. | Projekta izstrādē iesaistītās institūcijas | Ekonomikas ministrija un Possessor. |
| 4. | Cita informācija | Nav |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ar rīkojuma projektu netiek mainīts normatīvais regulējums, kā arī tas neparedz ieviest jaunas politiskās iniciatīvas, līdz ar to sabiedrības līdzdalība un komunikācijas aktivitātes rīkojuma projekta izstrādē netika organizētas (Ministru kabineta 2009. gada 25. augusta noteikumu Nr.970 “Sabiedrības līdzdalības kārtība attīstības plānošanas procesā” 5. punkts.)Vienlaikus norādāms, ka rīkojuma projekts un tā anotācija pēc izsludināšanas valsts sekretāru sanāksmē būs publiski pieejami Ministru kabineta tīmekļa vietnē: tap.mk.gov.lv, kur ar tiem varēs iepazīties jebkurš interesents. |
| 2. | Sabiedrības līdzdalība projekta izstrādē | Rīkojuma projekta būtība skar Ministru kabineta kompetenci lemt par rīcību ar valsts nekustamo īpašumu. Rīkojuma projektā risinātie jautājumi neparedz ieviest izmaiņas, kas varētu ietekmēt sabiedrības intereses. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija un Possessor. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

|  |  |
| --- | --- |
| **Iesniedzējs:****Ekonomikas ministrs****Vīza:****Valsts sekretārs** | **J. Vitenbergs****E. Valantis** |
|  |  |

Kivliņa 67021444
Iveta.Kivliņa@possessor.gov.lv

Mālnieks 67013047

Girts.Malnieks@em.gov.lv